open-index/open-wikipedia-markdown huggingface dataset:
קנת סטנלי

**קנת אוון סטנלי** () הוא חוקר בינה מלאכותית אמריקאי, סופר ופרופסור לשעבר למדעי המחשב באוניברסיטת מרכז פלורידה הידוע ביצירת אלגוריתם Neuroevolution of augmenting topologies (NEAT). הוא כתב את *Why Greatness Cannot Be Planned: The Myth of the Objective* עם ג'ואל להמן הטוען לקיומו של "הפרדוקס האובייקטיבי", פרדוקס הקובע ש"ברגע שאתה יוצר יעד, אתה הורס את היכולת שלך להגיע אליו". בהיותו פרופסור באוניברסיטת מרכז פלורידה, הוא היה מנהל קבוצת המחקר של מורכבות אבולוציונית (EPlex) שהובילה את הפיתוח של המשחק "Galactic Arms Race". הוא גם פיתח את האלגוריתמים HyperNEAT CPPNs הוא גם ייסד את Geometric Intelligence, חברת מחקר בינה מלאכותית, בשנת 2015.

## חייו המוקדמים

קנת סטנלי החל לתכנת בגיל 8, במהלך מחנה קיץ. הוא המשיך ללמוד מדעי המחשב בתיכון ניוטון סאות' וסיים תואר ראשון באוניברסיטת פנסילבניה בשנת 1997. לאחר מכן, קיבל דוקטורט מאוניברסיטת טקסס באוסטין בשנת 2004 על עבודתו על אלגוריתם NEAT.

## קריירה
ב-2006 הפך לפרופסור חבר למדעי המחשב באוניברסיטת מרכז פלורידה ולאחר מכן הפך לפרופסור ב-2017.

בשנת 2007, לאחר שפיתח את אלגוריתם NEAT, סטנלי פיתח אפלקציה בשם PicBreeder. יישום אמנות שיתופי המבוסס על אמנות אבולוציונית, טכניקה המאפשרת לגדל תמונות כמעט כמו חיות. האפלקציה מייצרת מגוון של תמונות שמשתמש הקצה יכול לבחור. התמונות שנבחרו משמשות לאחר מכן לפיתוח דור חדש באמצעות רשתות לייצור דפוסי קומפוזיציה (CPPNs).

בשנת 2015, הוא כתב יחד עם ג'ואל להמן את *Why Greatness Not Be Planned: The Myth of the Objective* . בהשראת עבודתו ב־PicBreeder, הם דנים כיצד הצבת יעדים יכול להגביל את הצלחתך בהשגתן, הן עבור בני אדם והן עבור אינטליגנציה מלאכותית. לפי הספר, התמקדות בחדשנות במקום במטרה ספציפית נוטה יותר להצליח במשימות יצירתיות. הם טוענים שזו יכולה להיות דרך יעילה יותר למימון מחקר מדעי או יכולה להיות דרך לנהל עסק. הספר זכה לביקורות חיוביות עם מבקר אחד שכתב כי, "אם אתה משתוקק לעשות מה שמעניין, במקום לייעל 'מדד' של גישה ל'מטרה' שנקבעה, אתה תאהב את הספר הזה."

באותה שנה הוא ייסד גם את חברת חברת מחקר ופיתוח בתחום הבינה המלאכותית בשם Geometric Intelligence יחד עם גארי מרקוס, זובין גאהרמני ודאג במיס. אובר רכשה את החברה בסוף 2016 ושינתה את שמה למעבדות Uber AI. הוא המשיך לעבוד במשרד לאחר רכישתה כמנהל מדעי מחקר בכיר וראש מחקר Core AI. הוא עזב את Uber AI Labs ואת אוניברסיטת מרכז פלורידה בשנת 2020 כדי לעבוד מנהל מדעי המחקר OpenAI.

סטנלי זכה *בפרס ISAL לשנת 2017 למאמר מצטיין של העשור 2002 - 2012* על עבודתו המקורית NEAT משנת 2002 עם Risto Miikkulainen.

## קישורים חיצוניים
* אתר רשמי

## הערות שוליים

קטגוריה:מדעני מחשב אמריקאים
קטגוריה:בוגרי אוניברסיטת פנסילבניה
קטגוריה:בעלי תואר דוקטור מאוניברסיטת טקסס באוסטין
קטגוריה:סגל אוניברסיטת מרכז פלורידה
קטגוריה:חוקרי בינה מלאכותית אמריקאים
קטגוריה:עובדי OpenAI
קטגוריה:אמריקאים שנולדו במאה ה-20
Doctor (Work It Out)

"**Doctor (Work It Out)**" הוא שיר של הזמר והמפיק האמריקאי פארל ויליאמס בהשתתפות הזמרת האמריקאית מיילי סיירוס. זהו שיתוף פעולה שני של סיירוס וויליאמס, לאחר צאת השיר הקודם "Come Get It Bae" שעבדו עליו יחד, מתוך אלבום האולפן של ויליאמס, *[[Girl (אלבום של פארל ויליאמס)|Girl]]*. השיר יצא לאור ב-1 במרץ 2024.

## רקע

השיר נכתב על ידי מיילי סיירוס עבור אלבום האולפן הרביעי שלה, *[[Bangerz]]*, אך נדחה ולא היה כחלק מהאלבום. במהלך דצמבר 2017, קטע מהשיר הודלף ברשת החברתית טוויטר. במהלך 2023, השיר עובד מחדש והוקלט. ב-16 בינואר 2024, השיר הושמע לראשונה במהלך שידור חי של תצוגת בגדי חורף-סתיו של לואי ויטון בשבוע האופנה בפריז.

בפברואר 2024, אתר האינטרנט הרשמי של סיירוס עדכן תמונה – דבר שעורר הדלפות וספקולציות על שיר חדש. לאחר מכן, ויליאמס רמז על שחרור שיר, ובפוסט רשם "בקרוב".

ב-27 בפברואר, הכריזה סיירוס על עטיפת הסיגנל ושמו "Doctor (Work It Out)", ובו השמיעה הצצה לשיר עצמו. למחרת, פרסמה סיירוס וידאו של השיר והריקוד, והכריזה על תאריך יציאתו לאור – 1 במרץ 2024.

"Doctor (Work It Out)" הוא שיתוף הפעולה השני של סיירוס וויליאמס, לאחר צאת השיר הקודם "Come Get It Bae" מתוך אלבום האולפן של ויליאמס, *[[Girl (אלבום של פארל ויליאמס)|Girl]]*.

## וידאו קליפ
הווידאו קליפ של "Doctor (Work It Out)" בוים על ידי ג'ייקוב ביקסנמן. הווידאו עלה בעמוד היוטיוב של סיירוס.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירי פארל ויליאמס
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירים שהופקו על ידי פארל ויליאמס
קטגוריה:סינגלים בהוצאת קולומביה רקורדס
אדל טנקובה

**אדל טנקובה** (נולדה ב-22 במאי 2000) היא מחליקה אומנותית אולימפית ישראלית. טנקובה התחרתה עבור ישראל באולימפיאדת החורף של 2018 יחד עם רונלד זילברברג בהחלקה אמנותית על הקרח.

## ביוגרפיה
טנקובה, אשר היא יהודיה, נולדה בעיר דניפרו שבאוקראינה. טנקובה גדלה ביישוב האקנסאק אשר במדינת ניו ג'רזי שבארצות הברית.

טנקובה החלה להחליק על הקרח ב-2004. בעבר היא נהגה להחליק יחד עם יבגני קרסנופולסקי. בהווה היא מחליקה יחד עם רונלד זילברברג, איתו היא החלה להתחרות ב-2016. המאמנת והכוריאוגרפית שלה היא גלית חייט.

ב-2017/2018 זכו טנקובה וזילברברג באליפות ישראל בהחלקה אומנותית על הקרח, והגיעו בהמשך למקום ה-28 באליפות אירופה לריקוד קרח של ISU.

טנקובה וזילברברג התחרו עבור ישראל באולימפיאדת החורף של 2018 בהחלקה אמנותית על הקרח.

## קישורים חיצוניים

## הערות שוליים

קטגוריה:ספורטאים יהודים אוקראינים
קטגוריה:מחליקות אמנותיות על קרח ישראליות
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:מחליקות אמנותיות על קרח אולימפיות ישראליות
קטגוריה:ישראליות שנולדו ב-2000
קטגוריה:ישראלים שנולדו ב-2000
צ'מאל

**צ'מאל** (בהינדי: **चम्बल नदी**) הוא יובל של נהר היאמונה בצפון ובמרכז הודו, וחלק מאגן הניקוז של הגנגס.

מוצאו של הצ'מאל הוא במערב מאדהיה פרדש, משם הוא זורם צפונה בקטע בן כ־346 קילומטר במאדהיה פרדש שמביאים אותו לדרום־מזרח ראג'סטאן. לאחר מכן הוא פונה לצפון־מזרח ועובר את קוטה, והופך לגבול בין ראג'סטאן ומאדהיה פרדש לאורך 217 ק"מ, ולאחר מכן הוא הוא הופך לגבול אוטר פרדש ומאדהיה פרדש ל־145 קילומטר. בסופו 32 קילומטר באוטר פרדש מביאים את הצ'מאל לנקודת השפך ליאמונה. אורכו הכולל של הנהר הוא כ־960 ק"מ.

על הנהר קיימים מספר סכרים לייצור חשמל.

## קישורים חיצוניים

* 

## הערות שוליים

קטגוריה:הודו: נהרות
קטגוריה:מאדהיה פרדש
קטגוריה:ראג'סטאן
קטגוריה:אוטר פרדש
צומת נחשון

**צומת נחשון** הוא צומת מרכזי באזור השפלה, בו נפגשים כביש 3 וכביש 44. הצומת נקרא על שם מבצע נחשון (שנקרא על שם נחשון בן עמינדב) שנערך באזור במלחמת העצמאות.

## היסטוריה
תוואי כביש 3 באזור נסלל עוד בשנות ה־30 של המאה ה־20. תוואי כביש 44 מזרחה מהצומת נסלל כחלק מכביש הגבורה בחודשים ספטמבר–אוקטובר 1948, ומערבה בין אוקטובר 1949 לספטמבר 1950.

בשנים 2002–2003 שודרג כביש 3 מהצומת עד לצומת חטיבה שבע. הכביש, שהיה צר ומפותל, הורחב לכביש דו־נתיבי והפך למעין כביש מהיר, ללא רמזורים.

בשנים 2003–2006 שודרג קטע הכביש מהצומת עד לצומת ראם. במסגרת שדרוג זה הורחב קטע הכביש.

### פיגוע הדריסה בצומת
בבוקר ה־10 באוגוסט 1999 אירע בצומת פיגוע דריסה, בו נפצעו בסך הכול 13 בני אדם. המחבל, תושב שטחי A, נהוג בפיאט אונו בעלת לוחית רישוי ישראלית, נסע מערבה בצומת והאיץ לעבר טרמפיאדה בה עמדו שתי חיילות ופגע בהן בעוצמה. המחבל ברח במהירות לכיוון צומת ראם, אך לאחר מכן עדי ראייה העירו את תשומת ליבם של השוטרים שהגיעו למקום כי רכב המחבל נמצא שוב באזור, בטור מכוניות סמוך לצומת. על אף המחסום המשטרתי והניסיונות לעצור את המפגע, הצליח המחבל לפגוע בשנית בטרמפיאדה, בה טיפלו חיילים נוספים בשתי החיילות הפגועות. בסך הכול נפצעו 13 איש בפיגוע. השוטרים ירו לעבר המחבל, שניסה לברוח אך איבד שליטה והתנגש במשאית, ונהרג.

## גאוגרפיה
מצפון־מזרח לצומת ממוקם מושב בקוע, מדרום־מזרח נמצא מושב צלפון, מדרום־מערב מושב טל שחר ומצפון־מערב היישוב כרמי יוסף. הצומת מהווה גבול בין שתי מועצות אזוריות: גזר ומטה יהודה. גובה הצומת מעל פני הים הוא כ־120 מטרים.

כביש 44 לצפון־מערב מוביל לכיוון רמלה ולערי גוש דן. לדרום־מזרח, הכביש מוביל לכיוון בית שמש.

כביש 3 לצפון־מזרח מוביל לכיוון לטרון, מודיעין-מכבים-רעות וכביש 1. לדרום־מערב מוביל הכביש לכיוון אשדוד, קריית מלאכי ואשקלון.

## קישורים חיצוניים

## הערות שוליים

נחשון
קטגוריה:מלחמת העצמאות: אבידות והנצחה
התפלגות צמודה

בהסתברות בייסיאנית, אם ההתפלגות הפוסטריורית שייכת לאותה משפחת התפלגויות כמו ההתפלגות הפריורית אז שתי ההתפלגויות הן צמודות זו לזו וההתפלגות הפריורית נקראת התפלגות צמודה ביחס לפונקציית הנראות.

העבודה עם התפלגויות צמודות נוחה מבחינה אלגברית, מאחר שהיא מבטיחה ביטוי פשוט יחסית עבור ההתפלגות הפוסטריורית; אחרת, מאוד ייתכן שתדרש אינטגרציה נומרית. כמו כן לעיתים קרובות כאשר ההתפלגויות צמודות העדכון של פונקציית ההתפלגות לפונקציית התפלגות פוסטריורית על ידי פונקציית הנראות הוא יותר אינטואיטיבי.

המושגים האלו, הוצגו על ידי הווארד רייפה ורוברט שלייפר בעבודתם על תורת קבלת ההחלטות הבייסיאנית. מושג דומים התגלו באופן עצמאי ידי ג'ורג' אלפרד ברנרד.

## דוגמה
ניתן להסיק מפונקציית ההסתברות (או מפונקציית הצפיפות כאשר המשתנה המקרי רציף) את הצורה של ההתפלגות הפריורית. לדוגמה, פונקציית ההסתברות של משתנה מקרי בינומי X\sim Bin(n,Q) היא:\Pr(X=s) = {n \choose s}Q^s (1-Q)^{n-s}

ההתפלגות הצמודה המקובלת עבור משתנה בינומי היא התפלגות בטא Q\sim Beta(\alpha,\beta) :

\Pr(Q=q) = {q^{\alpha-1}(1-q)^{\beta-1} \over \Beta(\alpha,\beta)}

כאשר \alpha ו- \beta נבחרו כדי לשקף הנחה, אמונה או מידע קיים (למשל \alpha=\beta=1 היא התפלגות אחידה) ו- \Beta (\alpha,\beta) היא פונקציית בטא המשמשת כקבוע מנרמל.

בהקשר הזה \alpha ו- \beta נקראים היפרפרמטרים (פרמטרים של ההתפלגות הפריורית, כדי להבדילם מפרמטרים של המודל המדובר (Q).

אם נקח דגימה של המשתנה המקרי, X=s ונשתמש במשפט בייס, נקבל את ההתפלגות הפוסטריורית:

\begin{align}
 \Pr(X=s\mid Q=x) &= {n \choose s} x^s(1-x)^{n-s},\\
 \Pr(Q=x) &= {x^{\alpha-1}(1-x)^{\beta-1} \over \Beta(\alpha,\beta)},\\
 \Pr(Q=x \mid X=s) &= \frac{\Pr(X=s \mid Q=x)\Pr(Q=x)}{\int \Pr(Q=s \mid Q=y)\Pr(Q=y)dy}\\
 & = {{{n \choose s} x^{s+\alpha-1}(1-x)^{n-s+\beta-1} / \Beta(\alpha,\beta)} \over \int_{y=0}^1 \left({n \choose s} y^{s+\alpha-1}(1-y)^{n-s+\beta-1} / \Beta(\alpha,\beta)\right) dy} \\
 & = {x^{s+\alpha-1}(1-x)^{n-s+\beta-1} \over \Beta(s+\alpha,n-s+\beta)},
\end{align}

קיבלנו שוב התפלגות בטא עם מקדמים מעודכנים Q\sim Beta(\alpha+s,\beta+n-s).

התפלגות פוסטריורית זו יכולה לשמש שוב כהתפלגות פריורית עבור דגימות נוספות, כאשר בכל פעם מעדכנים את ההיפרפרמטרים בהתאם לתוצאות. כל דגימה מקטינה את השונות של Q ולכן משפרת את הידיעה שלנו עליו.

## הערות שוליים

קטגוריה:סטטיסטיקה בייסיאנית
מאדהיה בהרט

**מאדהיה בהרט** (בהינדי: **मध्य भारत**; מילולית: אמצע הודו), נודעה גם כ**איחוד מלוואה**, הייתה מדינה הודית שהתקיימה מ־1948 עד ל־1956.

## היסטוריה
מאדהיה בהרט הוקמה על ידי איחודן של קבוצת מדינות נסיכותיות הודיות שהתקיימו קודם לעצמאות הודו למדינה אחת. ב־1 באפריל 1948 נחתם הסכם בין ממשלת הודו למדינות השונות להקמת המדינה, וב־28 במאי 1948 הוקמה המדינה באופן רשמי, במעמד בנוכחות ראש ממשלת הודו ג'ווהרלל נהרו.

שטחה הכולל של המדינה היה 120,380 קמ"ר, שחולקו ל־16 מחוזות. גוואליור הייתה בירת החורף של המדינה, ואינדור הייתה בירת הקיץ. המדינה גבלה בצ'מאל בצפון, שהפריד בינה לאוטר פרדש וראג'סטאן, בהן גבלה לצד בומביי ממערב, ומאדהיה פרדש ובופאל מדרום־מזרח.

המדינה הוגדרה תחת חוקת הודו כמדינה חלק ב', מדינה בעלת אספה מחוקקת מדינתית בת 99 חברים וממשלה בראשות ראש השרים. ראש המדינה הטקסי היה ראג'פורמק מסורתי.

על פי מפקד האוכלוסין ההודי במרץ 1951, התגוררו במדינה מעט פחות מ־8 מיליון איש, שהיוו כ־2.2% מהאוכלוסייה ההודית (לעומת שטחה של המדינה שכלל כ־4% אחוזים).

תחת חוק ארגון מחדש של המדינות ב־1 בנובמבר 1956 התאחדה המדינה עם וינדהיה פרדש, בופאל ומחוזות ממאדהיה פרדש למדינת מאדהיה פרדש.

## הערות שוליים

קטגוריה:הודו: מדינות וטריטוריות איחוד לשעבר
קטגוריה:מדינות וטריטוריות שהוקמו ב-1948
קטגוריה:מדינות וטריטוריות שהתפרקו ב-1956
קטגוריה:מאדהיה פרדש
פוזור-סין

**פוזור-סין** היה מלך אשור במאה ה-18 לפני הספירה, בתקופה האשורית העתיקה. פוזור-סין, אחד מהשליטים האשוריים המוכרים הבודדים שנותרו מחוץ לרשימת המלכים האשוריים, היה אחראי לסיום שלטונה של שושלת שמשי-אדד הראשון, שאותה ראה כגזלנים זרים. על פי טקסט שנמצא על לוח אבן מאשור, הוא זכה בכס השלטון לאחר שהדיח את אסינום, שהיה אחרון מלכי שושלת שמשי-אדד הראשון, והיה גם נכדו של האחרון. הוא ראה את עצמו בתור שליט 'יליד אשור' אשר החזיר  שושלת ילידים, מסורת ומנהגים מקומיים לעיר המדינה אשור.

הדחתו של אחרון מלכי שושלת שמשי-אדד הראשון, שלא היה אשורי אלא אמורי (דבר שפוזור-סין ציין בטקסט שלו על מנת להביע בוז למוצאה של שושלת שמשי-אדד), היה אירוע אשר הביא לתקופת תוהו ובוהו של שלטון בבל והאמורים, אשר במהלכה, וגם לאחריה, שלטו שמונה (פוזור-סין עצמו היה הראשון שבהם) מלכים בלתי חוקיים אשר נקראו ברשימות "בנו של אף אחד".

תקופה זו הסתיימה לבסוף כאשר בל-באני, בנו של אדאסי שהיה אחרון המלכים הבלתי חוקיים שמשלו באשור (שכן שם אביו לא היה ידוע), עלה לשלטון וייסד שושלת חדשה שנקראה על שם אביו. שושלת זו המשיכה לשלוט עד להדחתה בעקבות מרד שהתרחש בשנת 745 לפני הספירה.

## הערות שוליים

קטגוריה:מלכי אשור הקדומה
להגיע הביתה

"**להגיע הביתה**" הוא סינגל שהוקלט על-ידי הצמד דולי ופן ויצא לאור ב-12 בפברואר 2024.

## רקע וכתיבה
השיר נכתב והולחן על-ידי עילי בוטנר ודולי ופן שגם הפיקו אותו מוזיקלית. השיר הוא שיתוף הפעולה הראשון בין השלושה, וכן הפעם הראשונה בה הצמד גם מבצעים את השיר. השניים סיפרו כי תחילה כלל לא חשבו לשיר את השיר בעצמם וכי זוהי למעשה יוזמתו של בוטנר.

עם צאתו זכה השיר לאהדה ולחיבוק חם מהקהל, נכנס לפלייליסט של כאן גימל, והיה בשיאו לשיר הרביעי המושמע ביותר במצעד השבועי של מדיה פורסט.

## וידאו קליפ
הווידאו קליפ המלא שיצא עבור השיר בוים על-ידי עמית מימוני ודורון סרי והועלה לערוץ היוטיוב של דולי ופן ב-12 בפברואר 2024. בקליפ ניתן לראות את השלישייה מופיעים אל מול חיילים, וכן מפגשים מרגשים של חיילי סדיר ומילואים עם משפחותיהם. השיר הוקדש לאוגדה 162.

## מיקומי שיא

## קישורים חיצוניים

## הערות שוליים

קטגוריה:שירי דולי ופן
קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהולחנו על ידי עילי בוטנר
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על חזרה הביתה
או ז'וס

**או ז'וס** או **או ז'יס** (בצרפתית: **Au jus**) הוא מונח קולינרי צרפתי שמשמעותו "עם מיץ".

## מאפיינים

הכוונה היא למנות בשר שהוכנו או מוגשות יחד עם מרק קל או רוטב, העשויים מהנוזלים המופרשים מהבשר בעת בישולו. במטבח הצרפתי, בישול au jus הוא דרך טבעית לשפר את טעם המנות, בעיקר של עוף, עגל וכבש. במטבח האמריקאי, המונח משמש לעיתים כדי להתייחס לרוטב קל למתכוני בקר, שניתן להגיש עם האוכל או להניח בצד לטבילה (כדיפ).

## מרכיבים והכנה
כדי להכין ז'וס טבעי, הטבח עשוי להרחיק את השומן מהמיצים שנותרו לאחר הבישול ולהביא את ציר הבשר והמים שנותרו לרתיחה. ניתן להקפיא את הז'וס למשך שישה חודשים או יותר, אך הטעם עלול להיפגע לאחר זמן זה.

במתכוני או ז'וס בארצות הברית משתמשים לרוב ברוטב סויה, רוטב ווסטרשייר, מלח, פלפל, סוכר לבן או חום, שום, סלק, גזר, בצל או מרכיבים אחרים כדי להכין משהו יותר כמו רוטב. הז'וס האמריקאי מוכן לפעמים בנפרד, במקום להיות מיוצר באופן טבעי על ידי האוכל המתבשל. דוגמה יכולה להיות בשר בקר שהוכן על ידי הפחתת ציר בקר לצורה מרוכזת (הידועה גם בשם Glace de Viande), כדי ללוות מנה בשרית. המנה מוגשת בדרך כלל עם "כריך המטבל הצרפתי" (כריך חם המורכב מרוסטביף פרוס דק - או לפעמים בשרים אחרים - על "לחמנייה צרפתית" או באגט).

ניתן להכין ז'וס גם על ידי מיצוי המיץ מהבשר המקורי ושילובו עם נוזל אחר, למשל יין אדום (ובכך נוצר ז'וס יין אדום).

## השימוש כשם עצם
בארצות הברית, הביטוי au jus משמש לעיתים קרובות כשם עצם, מפני שהוא הותאם בהתייחסויות קולינריות לצורת שם העצם. במקום לכתוב "סנדוויץ' או ז'וס", בתפריט עשוי להיכתב "סנדוויץ' עם או ז'וס". 

## לקריאה נוספת
* רשימת מטבלים
* French Dip כריך אמריקאי מוגש עם או ז'וס

## קישורים חיצוניים
* מטבל צרפתי עם או ז'וס

## הערות שוליים

קטגוריה:רטבים
קטגוריה:המטבח הצרפתי
קטגוריה:המטבח הצרפתי: רטבים
ג'יימס סייקס

**ג'יימס סייקס** (באנגלית: **James Sykes**; ) היה רופא ופוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-14 ממרץ 1801 ועד ינואר 1802, מתוקף תפקידו כנשיא הסנאט של דלאוור, בו הוא כיהן כחבר בזמנים שונים בין השנים 1794–1813.
## ראשית חייו
ג'יימס סייקס נולד ליד דובר שבמושבת דלאוור כבנם של ג'יימס ואגנס סייקס. אביו היה חבר האספה הכללית של דלאוור ונציג לקונגרס הקונטיננטלי מטעמה. ג'יימס סייקס הבן למד רפואה בהדרכתו של ג'ושוע קלייטון, ובתחילה עסק במקצוע בקיימברידג', מרילנד. בעת שהותו שם הוא נשא לאישה את אליזבת גולדסבורו, בתו של השופט רוברט גולדסבורו. לאחר ארבע שנים הם שבו לדובר. נולדו להם שלושה ילדים.
## קריירה
ב-1791 מונה סייקס על ידי האספה הכללית של דלאוור לסייע בארגון הגרלה לגיוס כספים לכיסוי הוצאות לבניית בית המדינה החדש. לאחר ששימש כפקיד האספה הכללית, נבחר סייקס ב-1793 לסנאט של דלאוור, וכיהן בו עד ינואר 1797. שנה מאוחר יותר הוא שב לסנאט וכיהן בו בשנים 1798–1813. ב-1801 הוא כיהן כיושב ראש הסנאט ולאחר מכן בכל מושבי הבית בשנים 1804–1812.

ב-20 בפברואר 1801 התפטר מתפקידו המושל ריצ'רד באסט לאחר שמונה על ידי הנשיא ג'ון אדמס כשופט בבית המשפט הפדרלי. בתוקף תפקידו כיושב ראש הסנאט היה סייקס הבא בתור בסדר הירושה והושבע כמושל דלאוור במקומו של באסט. הוא החליט שלא להתמודד על התפקיד בבחירות הבאות בזכות עצמו, וב-19 בינואר 1802 שב לסנאט.

במקביל, הפך סייקס לאחד הכירורגים הנודעים ביותר בדלאוור. במרפאתו בדובר הוא התמחה בטיפול באבנים בכיס המרה ובקדחת צהובה. ב-1814 הוא העביר את מרפאתו לניו יורק, שם עבד במשך שש שנים, שלאחריהן שב לדובר לעבוד במרפאתו יחד עם בנו ג'יימס. ב-1822 היה סייקס לנשיא החברה הרפואית של דלאוור.

## מותו
ג'יימס סייקס נפטר בדובר ב-18 באוקטובר 1822. הוא נטמן בבית הקברות של כנסיית המשיח האפיסקופלית. בנו, ג'יימס, היה גם הוא רופא, ונכדו, ויליאם, היה אביו של מייג'ור גנרל ג'ורג' סייקס , שהיה מפקד בצבא האיחוד בקרב גטיסברג במלחמת האזרחים האמריקאית.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 213.

## קישורים חיצוניים
* ג'יימס סייקס באתר אגודת המושלים הלאומית 
* ג'יימס סייקס באתר The Political Graveyard 
* 

קטגוריה:אמריקאים ילידי דלאוור
קטגוריה:דובר (דלאוור): אישים

קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:כירורגים אמריקאים
קטגוריה:אמריקאים שנולדו ב-1761
קטגוריה:אמריקאים שנפטרו ב-1822
הרטבה (בישול)

**הרטבה** היא שיטת בישול בה המזון נמשח בנוזלים במהלך הבישול.

## עקרונות השיטה

בשיטת ההרטבה, תוך כדי בישול המזון נוצקים או מוברשים עליו נוזלים. הנוזלים הללו יכולים להיות רוטב, מרינדה בה הוא שהה לפני הבישול, חמאה מומסת או שומן אחר, נוזלים שניגרו מהמזון, ציר וכדומה.

בצליה במנגל מזון מורטב בנוזלים שהוכנו מראש. בצליה בתנור או בטיגון על גבי מחבת, ניתן להרטיב את המזון בנוזלים שנאגרים במחבת או בכלי בו הוא הונח.

ההרטבה מתבצעת באמצעות יציקת הנוזלים מלמעלה, או הברשתם. ניתן להשתמש גם במשאבת נוזלים (באסטר, **baste**- להרטיב בשר או מזון אחר בזמן הבישול), הכוללת מכל אגירה קטן לנוזלים ומברשת, כדי לטפטף או להבריש את הנוזל על האוכל.

## שימושים
ממוזער|300x300 פיקסלים| באסטר (מטפטף או מרטיב). קצה הגומי הגמיש של הבסטר (בז' בתמונה) 

הרטבה היא שיטה המשמשת לרוב בצליית תרנגול הודו, חזיר, עוף, ברווז ובשר בקר (כולל אומצה), אך ניתן ליישם אותה כמעט על כל סוג של בשר.

השיטה שימושית בצלייה במנגל, רוטיסרי, צלייה בתנור, טיגון במחבת ובשיטות הכנת בשר אחרות בהן הבשר מחומם חימום איטי לאורך זמן. ההרטבה שומרת על לחות הבשר ומעניקה טעם נוסף במידה ונעשית בנוזל חיצוני. 

השיטה מומלצת בעיקר למנות שטעמן מתון, אך מוגשות עם רטבים המספקים להן טעם משלים או משתלט, למשל עוף ציידים.

ביצוע לא נכון של הרטבה עשוי להוביל למעשה לבעיה שהיא נועדה למנוע: אובדן לא רצוי של הלחות (התייבשות) של הבשר, בגלל פתיחות תכופות של דלת התנור, המובילות לאובדן חום ולחות בתא האפיה ולאידוי מוגבר ממשטחי הבשר.

### חלופות
חלופות אחרות כוללות מתן זמן בישול ממושך יותר, מתן כמויות מוגברות של מיצים, ציפוי הבשר בפירות עשירים בלחות או שימוש בנתחי בשר עשירים בשומן, כגון בייקון, או בשומן גולמי, הנחת פירות וירקות עשירים בלחות סביב הבשרים לבישול.

## קישורים חיצוניים
* איך דברים עובדים - הרטבה
## הערות שוליים

קטגוריה:שיטות בישול
IM-1

ממוזער| איור של נחיתה מוצלחת של IM-1 על הירח
**IM-1**, הנקראת גם **TO2-IM**, היא משימה של נאס"א, שרותי ירח מסחריים , אשר במסגרתה, לראשונה בהיסטוריה של התעופה, הונחתה חללית לא-מאוישת של חברה מסחרית נחתה בהצלחה על הירח. הנחתת "אודיסאוס" של חברת Intuitive Machines האמריקנית שוגרה ממרכז החלל קנדי, ונחתה סמוך לקוטב הדרומי של הירח. זו הייתה הנחיתה הראשונה של חללית אמריקאית על הירח מאז 1972.

במהלך הנחיתה הנחתת התהפכה על צידה, אך כל המכשירים נותרו פונקציונליים, ולכן המשימה נחשבה עדיין למוצלחת.

הנחתת נשאה עימה שישה מטענים שפותחו על ידי נאס"א בנוסף למטענים נוספים אותם סיפקו גורמים מסחריים וארגוני חינוך שונים.

ב-20 במרץ 2024, בסופו של הלילה הירחי (הנמשך כשבועיים), לא הצליחו הפאנלים הסולאריים של הנחתת לאסוף די אנרגיה כדי לאפשר תקשורת. על כן, חברת Intuitive Machines הודיעה ב-23 במרץ 2024 על סיום המשימה. החברה מסרה שהמשימה הבאה לירח, , צפויה להיות משוגרת בסוף 2024.

## ראו גם
* לונה 25
* צ'אנדריאן 3
* נחתת חכמה לחקר הירח

## קישורים חיצוניים
* 

## הערות שוליים

קטגוריה:משימות לחקר הירח
קטגוריה:2024 בארצות הברית
חיתוך שיפונד

**חיתוך שיפונד** (בצרפתית: **Chiffonade**) היא טכניקת חיתוך של ירקות או עשבי תיבול מגוררים או חתוכים דק המשמשים במיוחד כקישוט.

## מאפיינים

בחיתוך שיפונד המונח מתייחס לצורת חיתוך לרצועות ארוכות ודקות של ירקות עליים בעלי שטח פנים נרחב יחסית. המונח משמש בהקשר לחיתוך של עלים ירוקים ועשבי תיבול כמו כרוב, חסה, תרד או בזיליקום (אבל לא רק – ומתאים גם לחיתוך של רצועות קרפים וחביתות). את החיתוך שיפונד מבצעים לאחר שעורמים את העלים, ומגלגלים אותם בצורה הדוקה, ורק אחר כך חותכים בניצב לגליל העלים. זאת בשונה מהמונח ז'וליאן (Julienne) המיועד לתיאור של טכניקת חיתוך ירקות לרצועות דמויי מקלות גפרורים. ירקות ירוקים עלים כמו תרד, חומעה או מנגולד, או עשב שטוח עלים כמו בזיליקום, נחתכים לרצועות ארוכות ודקות ולא למקלות.

טכניקה זו אינה מתאימה לעלים קטנים, צרים או בעלי צורה לא סדירה כגון כוסברה, פטרוזיליה, טימין או רוזמרין. שיטת חיתוך זו דורשת שטח פנים אחיד ושטוח כדי שהסכין יצליח לבצע את הסרטים.

שיפונד בעברית פירושה סרטים קטנים כתרגום מילולי מצרפתית, הכוונה לסרטים הקטנים שנוצרים מחיתוך דק של העלים בטכניקה זו.

## לקריאה נוספת
* ברונואז
* לחתוך ז'וליאנים

## קישורים חיצוניים
* חיתוך שיפונד
* מאמר המתאר חיתוך שיפונד של חביתה להוסיף למרק
## הערות שוליים

קטגוריה:המטבח הצרפתי
קטגוריה:שיטות בישול
שיפונד
בירוני

**בִּירוּנִי** וכן **בֵּרוּנִי** (באוזבקית: **Беруний** (Beruniy), בקאראקלפאקסטית: **Бируний** (Biruniy), ברוסית: **Беруни**) היא עיר ברפובליקה האוטונומית של קאראקלפאקסטן, אוזבקיסטן. היא ממוקמת על הגדה הצפונית של אמו דריה ליד הגבול של אוזבקיסטן עם טורקמניסטן. העיר היא מקום מושבו של מחוז בירוני. במקור, העיר הייתה ידועה כעיר ההיסטורית **כָּאת**' (ערבית/פרסית: کاث, אוזבקית מודרנית: Kos) ושימשה כבירת ח'ווארזם בתקופת השושלת האפריגית. בשנת 1957 שונה שמה ל"בירוני" לכבודו של חוקר ימי הביניים ואיש האשכולות, אל-בירוני שנולד בה. בירוני קיבלה מעמד של עיר ב-1962.

בירוני היא עיר תעשייתית חשובה בקאראקלפקסטן. קיימים בה מפעל אספלט, מפעל ללבנים, מפעל כותנה ומפעל לנעליים. ישנם גם מפעלי טקסטיל רבים.

## היסטוריה
בירוני הייתה עיר הבירה של ח'ווארזם מתקופת השושלת האפריגית החל משנת 305 לספירה בקירוב, היא החליפה את הבירה הישנה **טופרק-קאלה**. שמה היה כאת' (באוזבקית מודרנית: Kos). העיר עברה שינויי שם רבים, ביניהם **פיל** ו**שובוז**. בשנת 1957 שונה שמה לבירוני לכבודו של המלומד ואיש האשכולות אבו ריהאן אל-בירוני שנולד וגדל בעיר.

בירוני קיבלה מעמד של עיר בשנת 1962. בשנת 1969, עלה נהר אמו דריה על גדותיו.כתוצאה מכך נפגעו קשות מספר מבנים בבירוני. עם זאת, הם תוקנו במהירות.

## גאוגרפיה
בירוני ממוקמת על הגדה הצפונית של נהר האמו דריה ליד הגבול של אוזבקיסטן עם טורקמניסטן. 936 ק"מ ממערב לטשקנט ו צפונית מזרחית לחיווה.

## אקלים
האקלים בבירוני הוא אקלים צחיח (סיווג אקלים *BWk* בשיטת קפן) עם השפעות יבשות חדות. החורפים קרים והקיץ חם.הטמפרטורה הממוצעת ביולי היא 38 מעלות צלזיוס. בינואר היא 15-20- מעלות צלזיוס.

## דמוגרפיה
בשנת 2016 מנתה בירוני 55,900 תושבים.

## כַּלְכָּלָה
בירוני היא עיר תעשייתית חשובה בקאראקלפאקסטן, ומצויים בה מפעל אספלט, מפעל ללבנים, מפעל כותנה ומפעל לנעליים. ישנם גם מפעלי טקסטיל רבים.

## חינוך
בבירוני נמצאים 14 בתי ספר תיכוניים, בית ספר למוזיקה ובית ספר לאתלטיקה.

## הערות שוליים

קטגוריה:אוזבקיסטן: ערים
השחמה (בישול חלקי)

ממוזער|300px|בשר בקר טחון אחרי השחמה

**השחמה** (באנגלית: **Browning**) היא תהליך של בישול חלקי של פני הבשר, כדי לפתח את טעמו באמצעות תגובות השחמת מזון שונות ולהעניק לו צבע מושך יותר.

זהו שלב ראשון ושכיח בבישול בשרים ותבשילים מטוגנים.

## טכניקות
השחמה מתבצעת בדרך כלל באמצעות מחבת, שעל פי רוב מחוממת מראש לטמפרטורה בינונית גבוהה כדי למנוע הידבקות. כדי להשחים את הבשר כראוי, תחילה יש להסיר ממנו את הלחות שעל פני השטח שלו. זה מושג בדרך כלל על ידי ייבוש פני הבשר במגבת נייר כדי להסיר את המים.

בשר טחון משחים לעיתים קרובות לפני הוספת מרכיבים אחרים, למשל כאשר מוסיפים אותו לתבשילי קדירה או למוצרי מזון ארוזים מראש וטמפרטורת הבישול הסופית לא תהיה גבוהה מספיק, כדי ליזום את תגובת מאייר. אז מערבבים אותו במהלך הבישול, כדי לשבור אותו ולקדם השחמה אחידה. לפעמים מוסיפים בצל ותבלינים בשלב זה. כשהבשר הגיע לדרגת השחמה הרצויה, מסירים את המחבת מהאש ומרוקנים את עודפי השומן.

## ראו גם
* צריבה (בישול)

## הערות שוליים

קטגוריה:שיטות בישול
תה עם לימון

שמאל|ממוזער|210px|סמובר בעיצוב מסורתי
**תה עם לימון**, המכונה גם **תה רוסי** (ברוסית: **Чай в России**) הוא משקה חם, בדרך כלל, המבוסס על מים חמים, תה שחור, לימון וממתיק כלשהו, סוכר או דבש. ברוסיה ובמקומות נוספים מקובל השימוש בסמובר, מכל לחימום מים המספק את המים החמים להכנת התה.

בנוסף למתכון הבסיסי לתה עם לימון, יש המוסיפים לו נענע, זנגביל, קינמון ועוד.

השילוב של תה עם לימון התחיל באימפריה הרוסית והמשקה נועד בעיקר לחימום הגוף בקור הרוסי. לתה עם לימון יש השפעות חיוביות על בריאות האדם, בתנאי שצורכים אותו לפי ההמלצות.

במחקרים התגלה שנוגדי החמצון, המצויים בתה, שורדים במידה רבה יותר את המעבר במערכת העיכול, כשהם מלווים בלימון.

בכימיה, השיטה המקובלת לערבוב חומצות עם תמיסות מימיות מכונה "תה עם לימון", לפי דרך הכנת המשקה, תחילה מכינים את המים עם התה ורק לאחר מכן מוסיפים את הלימון. בישראל תה עם לימון מכונה לעיתים "תה אשכנזי", כינוי הנובע מהיותו בהיר. הבהירות נוצרת בהשפעת חומצת הלימון.

## בתרבות
ציירים רוסים הנציחו את התה הרוסי בציוריהם, על שולחן האוכל יחד עם הסמובר. בתרבות הישראלית, בשיר "אוהב להיות בבית" של אריק איינשטיין, הפזמון החוזר מספר על אהבת הזמר ל"תה עם לימון".

## קישורים חיצוניים

## הערות שוליים

קטגוריה:המטבח הרוסי
קטגוריה:תה
קטגוריה:משקאות
קטגוריה:מאכלי לימון
כריסטופר אולסון

**מאטס כריסטופר אולסון** (בשוודית: **Mats Kristoffer Olsson**; נולד ב-30 ביוני 1995 בנורשפין שבשוודיה) הוא כדורגלן שוודי המשחק בעמדת הקשר בקבוצת מיטיולן מליגת העל הדנית ובנבחרת שוודיה.

## קריירת מועדונים
אולסון גדל במחלקות הנוער של IK סלפינר, נורשפין וארסנל. ב-25 בספטמבר 2013 ערך את הופעתו היחידה במדי הקבוצה הבוגרת של ארסנל, בניצחון על וסט ברומיץ' אלביון במסגרת הסיבוב השלישי של גביע הפוטבול ליג לעונת .

ב-2 בספטמבר 2014 הושאל למיטיולן מליגת העל הדנית, וב-27 בדצמבר חתם על חוזה קבוע לשלוש שנים וחצי במועדון. בסך הכל ערך 50 הופעות ליגה במדי המועדון, בהן הבקיע שני שערים, וזכה עם המועדון באליפות דנמרק לעונת .

ב-31 בינואר 2017 חתם אולסון בא.י.ק סולנה מליגת העל השוודית. הוא שיחק במועדון במשך שתי עונות, בהן ערך 58 הופעות ליגה והבקיע שבעה שערים. בהמשך שיחק בקרסנודאר מליגת העל הרוסית, ובאנדרלכט מליגת העל הבלגית.

ב-31 באוגוסט 2022 הושאל אולסון למיטיולן מליגת העל הדנית. ב-3 ביולי 2023 חתם על חוזה קבוע במועדון.

## קריירה בינלאומית
ב-8 בינואר 2017 ערך אולסון את הופעת הבכורה שלו בנבחרת שוודיה, בהפסד 2-1 לנבחרת חוף השנהב במשחק ידידות.

הוא נכלל בסגל הנבחרת לטורניר יורו 2020, וערך ארבע הופעות בטורניר.

## תארים
;מיטיולן
* אליפות דנמרק (1): 2014/2015

;א.י.ק. סולנה
* אליפות שוודיה (1): 2018

;נבחרת שוודיה עד גיל 21
* אליפות אירופה עד גיל 21 (1): 2015

## קישורים חיצוניים

## הערות שוליים

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני ארסנל
קטגוריה:כדורגלני מיטיולן
קטגוריה:כדורגלני א.י.ק סולנה
קטגוריה:כדורגלני קרסנודאר
קטגוריה:כדורגלני אנדרלכט
קטגוריה:כדורגלני נבחרת שוודיה
קטגוריה:כדורגלני יורו 2020
קטגוריה:שוודים שנולדו ב-1995
קאהים פאריס

**קאהים אנתוני פאריס** (באנגלית: **Kaheem Anthony Parris**; נולד ב-6 בינואר 2000 בקינגסטון שבג'מייקה) הוא ג'מייקני המשחק בעמדת קשר הכנף בקבוצת סבאך מליגת העל האזרית, בהשאלה מדינמו קייב, ובנבחרת ג'מייקה.

## קריירת מועדונים
פאריס החל את הקריירה המקצוענית שלו בקבוצת קבליר מליגת העל הג'מייקנית. הוא הושאל מהקבוצה לדומז'אלה מליגת העל הסלובנית, ובהמשך לנ.ק. קרקה מליגת המשנה הסלובנית.

ב-10 ביולי 2021 חתם פאריס בקופר מליגת העל הסלובנית. הוא ערך 41 הופעות ליגה במדי המועדון, בהן הבקיע 11 שערים.

ב-2 בספטמבר 2022 חתם פאריס על חוזה לארבע שנים בדינמו קייב מליגת העל האוקראינית. ב-2 באוקטובר ערך את הופעת הבכורה שלו במועדון, בניצחון 1-0 על מינאי במסגרת המחזור החמישי בליגה לעונת 2022/2023. בסך הכל ערך 13 הופעות ליגה בעונה זו.

ב-6 בספטמבר 2023 הושאל פאריס למשך עונת  לסבאך מליגת העל האזרית.

## קריירה בינלאומית
ב-25 באוגוסט 2017 ערך פאריס את הופעת הבכורה שלו בנבחרת ג'מייקה, בניצחון 2-1 על נבחרת טרינידד וטובגו במשחק ידידות.

נכלל בסגל נבחרת ג'מייקה לטורניר גביע הזהב 2023, וערך הופעה אחת בטורניר.

## תארים
;קופר
* הגביע הסלובני (1): 2021/2022

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:קשרי כדורגל ג'מייקנים
קטגוריה:כדורגלני דומז'אלה
קטגוריה:כדורגלני קופר
קטגוריה:כדורגלני דינמו קייב
קטגוריה:כדורגלני סבאך
קטגוריה:כדורגלני נבחרת ג'מייקה
קטגוריה:כדורגלני גביע הזהב 2023
קטגוריה:ג'מייקנים שנולדו ב-2000
מוחמד מוסטפא

**מוחמד עבדאללה מוחמד מוסטפא** (בערבית: **محمد عبد الله محمد مصطفى**, בתעתיק מדויק: **מחמד עבדאללה מחמד מצטפא**; נולד ב-26 באוגוסט 1954) הוא כלכלן ופוליטיקאי פלסטיני המכהן כראש ממשלת הרשות הפלסטינית. משמש גם כיושב ראש קרן ההשקעות הפלסטינית, כיועץ כלכלי בכיר לנשיא הרשות הפלסטינית מחמוד עבאס וכחבר בוועד הפועל של הארגון לשחרור פלסטין. בעבר שימש כסגן ראש ממשלת הרשות הפלסטינית וכשר הכלכלה של הרשות הפלסטינית תחת ראמי חמדאללה.

## חיים אישיים
מוסטפא נולד בספארין שבנפת טולכרם. בגיל 15 עברה משפחתו לכווית, ובין 1972 ל־1976 למד מוסטפא באוניברסיטת בגדאד, בה קיבל תואר ראשון בהנדסת חשמל ואלקטרוניקה, כשלאחר מכן שב לכווית על מנת להתמחות בתואר שקיבל. ב־1983 החל לימודי תואר שני באוניברסיטת ג'ורג' וושינגטון בניהול. לאחר מכן המשיך ללמוד לתואר שלישי במנהל עסקים וכלכלה, שאותו סיים בשנת 1988. בשנת 1991 החל ללמד באוניברסיטת ג'ורג' וושינגטון כמרצה אורח.

## ביוגרפיה
מוסטפא משמש כיושב ראש קרן ההשקעות הפלסטינית, כיועץ כלכלי בכיר לנשיא הרשות הפלסטינית מחמוד עבאס וכחבר בוועד הפועל של הארגון לשחרור פלסטין.

בממשלתו של ראש ממשלת הרשות הפלסטינית ראמי חמדאללה שימש כסגן ראש הממשלה וכשר הכלכלה.

ב-12 במרץ 2024 בחר אבו מאזן במוסטפא, כראש הממשלה הבא של הרש"פ במקומו של מוחמד אשתייה שהגיש את התפטרותו. מהלך זה זכה לאישור אמריקאי ואישורן של מספר מדינות ערביות. ב-14 במרץ 2024 מונה מוחמד מוסטפא לראש הממשלה. ב-28 במרץ הציג מוסטפא את ממשלתו שתורכב מ-24 שרים מהן ארבע נשים, והצהיר כי בראש סדר עדיפויותיה יעמוד המצב ההומניטרי בעזה על רקע מלחמת חרבות ברזל. מוסטפא מכהן כשר החוץ בממשלה.

## קישורים חיצוניים

* 

* 

## הערות שוליים

קטגוריה:ראשי ממשלת הרשות הפלסטינית
קטגוריה:כלכלנים פלסטינים
קטגוריה:בוגרי אוניברסיטת בגדאד
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:שרי הכלכלה של הרשות הפלסטינית
קטגוריה:פלסטינים שנולדו ב-1954
אנג'לה ריינר

**אנג'לה ריינר** (באנגלית: **Angela Rayner**; נולדה ב-28 במרץ 1980) היא פוליטיקאית בריטית המכהנת כנציגת מחוז אשטון אנדר ליין בבית הנבחרים הבריטי. היא כיהנה כסגנית ראש ממשלת בריטניה, השרה לענייני צמיחה, שיכון וקהילות וסגנית יושב ראש מפלגת הלייבור.

## ביוגרפיה
ריינר (במקור בואן) נולדה וגדלה בסטוקפורט שבמנצ'סטר רבתי. בגיל 16 נכנסה להריון ועזבה את לימודי התיכון. היא עבדה בתחום הטיפול ובמקביל הייתה פעילה בהתאחדות העובדים בה התקדמה עד לתפקיד יושבת ראש אזור צפון-מערב אנגליה.

לאחר פרישתו של דייוויד הייס שכיהן כחבר הפרלמנט מטעם מחוז אשטון אנדר ליין, נבחרה ריינר מטעם מפלגת הלייבור להתמודד על המושב שהתפנה. בבחירות הכלליות שנערכו ב-2015 זכתה ברוב גדול. היא כיהנה כמצליפת הסיעה, ביולי 2016 מונתה על ידי מנהיג המפלגה ג'רמי קורבין לשרת החינוך בממשלת הצללים שלו. היא נבחרה שוב לפרלמנט ב-2017 וב-2019.

באפריל 2020 נבחרה לסגנית מנהיג הלייבור ומונתה על ידי קיר סטארמר לסגנית ראש ממשלת הצללים בהנהגתו. היא מונתה ב-2021 לשרת הצללים של צ'נסלור של דוכסות לנקסטר ולשרת העבודה והפנסיה בממשלת הצללים. בספטמבר 2023 מונתה לשרת השיכון והפיתוח בממשלת הצללים של סטארמר. לאחר ניצחון הלייבור בבחירות 2024 מונתה לסגנית ראש הממשלה ולשרה לענייני צמיחה, שיכון וקהילות. ב-5 בספטמבר 2025, לאחר שהואשמה בהונאות מס שונות, היא התפטרה מתפקידיה כסגנית ראש הממשלה, שרה וסגנית יו"ר הלייבור.

בפברואר 2021 מונתה לחברה במועצה המלכותית.

ריינר נישאה למארק ב-2010, בן זוגה אימץ את בנה הבכור, ולזוג נולדו עוד שני ילדים. בנם המשותף הראשון נולד פג והוא עיוור. הזוג נפרד ב-2020.

## קישורים חיצוניים
* 

* אנג'לה ריינר באתר הפרלמנט הבריטי

## הערות שוליים

קטגוריה:חברי המועצה המלכותית
קטגוריה:פוליטיקאיות בריטיות
קטגוריה:סגני ראש ממשלת בריטניה
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:זוכות פרס 100 נשים (BBC)
קטגוריה:בריטים שנולדו ב-1980
קטגוריה:בריטיות שנולדו ב-1980
לואיש מקסימיאנו

**לואיש מנואל ארנצ'יס מקסימיאנו** (בפורטוגזית: **Luís Manuel Arantes Maximiano**; נולד ב-5 בינואר 1999 בסליירוש שבפורטוגל) הוא כדורגלן פורטוגזי המשחק בעמדת השוער בקבוצת ניאום מליגת העל הסעודית.

## קריירת מועדונים
מקסימיאנו גדל במחלקות הנוער של סליירוש, פריירנסה, ספורטינג בראגה וספורטינג ליסבון. בשנת 2017 החל לשחק בקבוצת המילואים של ספורטינג ליסבון. הוא ערך 25 הופעות ליגה במדי הקבוצה הראשונה של המועדון במסגרת ליגת העל הפורטוגלית.

ב-15 באוגוסט 2021 חתם על חוזה לארבע שנים בגרנדה מלה ליגה. ב-13 בספטמבר ערך את הופעת הבכורה שלו במועדון, בהפסד 2-1 לריאל בטיס במסגרת המחזור הרביעי בליגה לעונת 2021/2022. הוא ערך 35 הופעות ליגה בעונה זו.

ב-13 ביולי 2022 חתם בלאציו מהסרייה א'. ב-14 באוגוסט ערך את הופעת הבכורה שלו במועדון, כשקיבל כרטיס אדום בדקה השישית בניצחון 2-1 על בולוניה 1909 במסגרת המחזור הראשון בליגה לעונת 2022/2023. זו הייתה הופעת הליגה היחידה שלו בעונה זו, והוא ערך מספר הופעות בקופה איטליה ובקונפרנס ליג לעונת 2022/2023.

ב-16 באוגוסט 2023 הושאל מקסימיאנו למשך עונת 2023/2024 לאלמריה מלה ליגה. ב-19 באוגוסט ערך את הופעת הבכורה שלו במועדון, בהפסד 3-1 לריאל מדריד במסגרת המחזור השני בליגה. ב-2 ביולי 2024 חתם באופן קבוע באלמריה.

## קריירה בינלאומית
מקסימיאנו היה חלק מסגל נבחרת פורטוגל עד גיל 21.

## תארים
;ספורטינג ליסבון
* אליפות פורטוגל (1): 2020/2021
* גביע הליגה הפורטוגלית (1): 2018/2019, 2020/2021

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני גרנדה
קטגוריה:כדורגלני לאציו
קטגוריה:כדורגלני אלמריה
קטגוריה:כדורגלני ניאום
קטגוריה:ספורטאים פורטוגזים באיטליה
קטגוריה:ספורטאים פורטוגזים בספרד
קטגוריה:ספורטאים פורטוגזים בערב הסעודית
קטגוריה:פורטוגזים שנולדו ב-1999
ג'ורג' טרויט

**ג'ורג' טרויט** (באנגלית: **George Truitt**; ) היה פוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-17 בשנים 1808–1811. לפני כן, החל מ-1803, הוא כיהן כחבר בית הנבחרים של דלאוור ובסנאט של דלאוור.
## ראשית חייו
ג'ורג' טרויט נולד ליד פלטון שבמחוז קנט, מושבת דלאוור, כבנם של סמואל טרויט ואסתר סטרגיס. הוא היה צאצא של ג'ורג' טרויט שהתיישב במחוז אקומאק שבמושבת וירג'יניה במאה ה-17. טרויט נשא לאישה את מרגרט "מרי" הודג'סון, ולשניים נולדה בת אחת. חוותם ומקום מגוריהם המרכזי נודעה מאוחר יותר כחות פייזר והיא שוכנת ממזרח לפלטון. היה להם גם בית ברחוב הראשי של קמדן.
## קריירה
טרויט החל את הקריירה הפוליטית שלו כנציג לוועידה של דלאוור שאשררה את חוקת ארצות הברית ב-1787. לאחר מכן הוא כיהן בבית הנבחרים של דלאוור בשנים 1788–1792 ושוב ב-1794. בשנים 1803–1808 הוא כיהן כחבר הסנאט של דלאוור. ב-1807 נבחר טרויט כמושל דלאוור לאחר שהביס את מועמד המפלגה הדמוקרטית-רפובליקנית ג'וזף הזלט. הוא הושבע כמושל ב-19 בינואר 1808 וכיהן עד 15 בינואר 1811.

כמו מושלים אחרים, עסק טרויט בסוגיות כמו העבדות, מערכת הכליאה והחינוך הציבורי. סוגיה חדשה שעלתה במהלך כהונתו הייתה המתחים שעלו וגברו עם בריטניה הגדולה, וממשלת ארצות הברית הנחתה את דלאוור להקים ולצייד מיליציה של 1,300 איש. מנגד, האספה הכללית של דלאוור ביקשה מהממשל הפדרלי לבצר את וילמינגטון, ניו קאסל, פורט פן, האי רידי, ולואס.
## מותו
ממוזער|250px|ביתו של ג'ורג' טרויט, במגנוליה, מחוז קנט
ג'ורג' טרויט נפטר בחוותו שליד פלטון, ושם נטמן. ב-1903 הועברה קבורתו לבית הקברות של קפלת באראט, ליד פרדריקה שבדלאוור. ב-1978 הוכנס ביתו אל המרשם הלאומי של מקומות היסטוריים.

לא קיים דיוקן ידוע של טרויט.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 215.


## קישורים חיצוניים
* ג'ורג' טרויט באתר אגודת המושלים הלאומית 
* ג'ורג' טרויט באתר The Political Graveyard 
* 

## הערות שוליים

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים שנולדו ב-1756
קטגוריה:אמריקאים שנפטרו ב-1818
יו האנאגורומה

**יו האנאגורומה** (ביפנית: **花車優**; נולד ב-28 בינואר 2000) הוא שחיין יפני, סגן אלוף עולם (בודפשט 2022) במשחה ל-200 מטר חזה.

## ביוגרפיה
### 2018
באולימפיאדת הנוער בואנוס איירס שנערכה באוקטובר זכה במדליית זהב במשחה ל-200 מטר חזה בתוצאה של 2:11.63 דקות, ובמדליית ארד במשחה שליחים 4x100 מטר מעורב משולב.

### 2022
#### סגן אלוף עולם במשחה ל-200 מטר חזה
באליפות העולם שנערכה ביוני בבודפשט שבהונגריה זכה במדליית כסף במשחה ל-200 מטר חזה בתוצאה של 2:08.38 דקות, אחרי זאק סטבלטי-קוק מאוסטרליה (2:07.07 דקות) ויחד עם אריק פרשון משוודיה.

### 2023
באוניברסיאדת צ'נגדו שנערכה באוגוסט זכה במדליית כסף במשחה ל-200 מטר חזה בתוצאה של 2:10.31 דקות, ובמדליית ארד במשחה שליחים 4x100 מטר מעורב.

## שיאים אישיים
### בריכה אולימפית
* 50 מטר חזה: 27.98 שניות (2022)
* 100 מטר חזה: 59.76 שניות (2023)
* 200 מטר חזה: 2:07.99 דקות (2022)

## ראו גם

## קישורים חיצוניים

קטגוריה:שחייני חזה
קטגוריה:שחיינים יפנים
קטגוריה:יפנים שנולדו ב-2000
נועם ג'ומעה

**נועם ג'ומעה** (נולד ב-10 באפריל 1979) הוא ראש עיריית בית שאן.

## ביוגרפיה
נולד ליואל ויהודית ג'ומעה וגדל בבית שאן. למד בבית הספר תחכמוני ובתיכון אורט דתי (כיום אורט פסגות) בעיר. היה חניך בתנועת בני עקיבא.

בצה"ל שירת בחטיבת גולני ומאז משמש סגן מפקד הגיבוש של סיירת גולני במיל'. קיבל אות מצטיין מח"ט גולני על שירות מילואים לשנת 2022.

בפוליטיקה המקומית החל בגיל 22, כשהקים את תנועת צעירי הליכוד ומאז פעיל חברתית לקידום נוער ומבוגרים בבית שאן.

במהלך השנים יזם וניהל את תוכנית "כיסופים" להתנהלות פיננסית נכונה. ניהל את קהילת ההייטק של בית שאן ועמק המעיינות, הפועלת להכשרה, מפגשי ידע ושת"פ עם חברות הייטק.
הקים את תוכנית "חיים יחד" לשינוע מוצרי חשמל וריהוט למשפחות בעיר.

בעבר כיהן דירקטור בחברה הכלכלית של בית שאן וחבר מועצת המנהלים של המתנ"ס.
ממקימי הרשת "עיר העמק" המשותפת לבין שאן ולמועצה האזורית עמק המעיינות ומאפשרת תוכניות ויזמות חברתית אזורית משותפת.
יזם והקים את תוכנית "מגד שמיים" להשתלבות של עולים חדשים.

במהלך מגפת הקורונה הקים וניהל את מטה המתנדבים העירוני בקורונה, אשר זכה במקום הראשון בארץ בחוסן הקהילתי.

בשנת 2021 זכה בקבלת אות 'יקיר העיר בית שאן' מראש העיר ז'קי לוי.

מאז השתחרר מהצבא ועד בחירתו לראשות העיר. עבד בחנות המחשבים "יואל מחשבים", עסק למכירה וטיפול במחשבים שהקים אביו. הוא השתתף ב-2022 בתוכנית הטלווזיה יצאת צדיק.

שירת במילואים מתחילת מלחמת חרבות ברזל, והשתחרר פחות מחודש לפני הבחירות המקומיות בשנת 2024, שבהן נבחר לראש העיר בית שאן לאחר שגבר על ראש העיר ז'קי לוי ונכנס עם 4 מנדטים למועצת העיר.

בעל תואר ראשון במדעי המדינה מאוניברסיטת בר-אילן. היה ממקימי תנועת הרבעון הרביעי. בוגר מכון מנדל למנהיגות.

## חיים אישיים
ג'ומעה נשוי למגי, ואב לשישה ילדים. מתגורר בבית שאן.

## קישורים חיצוניים

## הערות שוליים

קטגוריה:ראשי עיריית בית שאן
קטגוריה:פעילי הליכוד
קטגוריה:פעילים חברתיים ישראלים
קטגוריה:בוגרי אוניברסיטת בר-אילן
קטגוריה:חיילי צה"ל במלחמת חרבות ברזל
קטגוריה:לוחמי חטיבת גולני
קטגוריה:בוגרי בני עקיבא
קטגוריה:ישראלים שנולדו ב-1979
גיא יפרח

**גיא יפרח** (נולד ב-13 בספטמבר 1982) הוא ראש עיריית מעלה אדומים.

## ביוגרפיה
נולד וגדל במעלה אדומים. למד בבית הספר "תומר רחל" בחטיבת הביניים ״דקל וילנאי ב״ ובתיכון "דקל וילנאי" בעיר. שימש כיו"ר מועצת התלמידים והנוער בתיכון.

שירת בצה"ל בשנים 2000–2008. לאחר מלחמת לבנון השנייה שימש כמפקד פלוגה. לאחר שחרורו שימש ככתב לענייני צבא וביטחון ברדיו גלי ישראל והגיש את יומן הצהריים של התחנה. במקביל, הקים יחד עם שותף ממעלה אדומים מסעדה ברחוב דיזנגוף בתל אביב.

ב-2008 נבחר למועצת העיר מעלה אדומים ושימש כחבר מועצה למשך חמש שנים, בהן החזיק בתיק הנוער.

בשנים 2013–2024 כיהן יפרח כסגן וכממלא מקום ראש העיר, ובמגוון תפקידים: מחזיק תיקי הכספים, התרבות, הנוער והצעירים, יו"ר היכל התרבות, מוזיאון קסטל והמתנ"ס, יו"ר ועדת המשנה לתכנון ובנייה, יו"ר תוכנית 360 לילדים ונוער בסיכון ויו"ר תוכנית ביטחון הקהילתי. חבר בהנהלת פורום סגני ראשי ערים בישראל.

משמש כחבר ועד בקרן מעלה אדומים עמותה פרטית המגייסת תרומות מהארץ ומחו"ל עבור העיר מעלה אדומים.

משנת 2022 עד 2024 כיהן במילואים כמג"ד 963 גדוד אבטחה של חיל האוויר. במלחמת חרבות ברזל גויס בצו 8 וקודם לדרגת סגן אלוף.

בבחירות לרשויות המקומיות בשנת 2024, עם פרישתו של ראש העיר בני כשריאל, התמודד על ראשות העיר מטעם סיעת "לב" מול שלומי ירוחם וניצח, כשהוא זוכה ב־57.2% מקולות הבוחרים.

הוא בעל תואר ראשון במשפטים ותואר שני במדיניות ציבורית מהאוניברסיטה העברית.

נשוי למאי ואב לבן ובת. מתגורר במעלה אדומים.

## קישורים חיצוניים

* 

## הערות שוליים

קטגוריה:ראשי עיריית מעלה אדומים
קטגוריה:פעילי הליכוד
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1982
אלירם אזולאי

**אלירם אזולאי** (נולד ב-25 בדצמבר 1976) הוא ראש מועצה אזורית הר חברון.

## ביוגרפיה
נולד באופקים וגדל בגוש קטיף ביישוב נוה דקלים שהוריו היו ממייסדיו. למד בבית הספר נאות קטיף בנוה דקלים ובישיבה תיכונית יד בנימין. בשנים 1995-1994 למד במכינה קדם צהלית 'עצם' כשהייתה ביישוב עצמונה שבגוש קטיף. בשנים 1998-1995 שירת כלוחם ביחידת אגוז. הוא המשיך להתנדב למילואים כלוחם ופרמדיק מוטס ב.

בשנים 2013-2008 כיהן כמזכיר היישוב סנסנה.

בשנים 2015-2013 לקח חלק בתנועת אור כמנהל התיישבות נגב.

בשנים 2021-2015 כיהן כמנכ"ל מועצת הר חברון.

בבחירות לרשויות המקומיות ב-2024 התמודד מול ארי אודס, תושב מצפה עשהאל ומזכיר היישוב טנא עומרים. אזולאי ניצח ברוב של כ-56.3%.

## חיים אישיים
בעל תואר ראשון ברפואת חירום ותואר שני במנהל ציבורי.

נשוי ואב לחמישה. מתגורר בסנסנה.

## קישורים חיצוניים

* 

## הערות שוליים

קטגוריה:מנכ"לי רשויות מקומיות
קטגוריה:ראשי מועצה אזורית הר חברון
קטגוריה:יישובים קהילתיים: אישים
קטגוריה:סנסנה
קטגוריה:ישראלים שנולדו ב-1976
יקי בן חיים

**יקי בן חיים** (נולד ב-11 באוקטובר 1976) הוא ראש עיריית מגדל העמק. קודם היה איש עסקים וחבר מועצת העיר.

## ביוגרפיה
נולד וגדל במגדל העמק. אביו עמרם כיהן כחבר מועצה וסגן ראש העיר מטעם המפד"ל. שניים מאחיו כיהנו אף הם כחברי מועצת העיר.

למד בתלמוד תורה תורת אמת בחיפה.
בישיבה קטנה נר שמואל בירושלים ובישיבה גדולה בישיבת מסילת התורה ותקופה קצרה בישיבת מיר. בגיל 20 עזב את הישיבה התגייס לצה"ל ושירת כמשק שלישות בחטיבת הראל.

בגיל 16 ניהל את צעירי הליכוד בעיר ומאז פעיל פוליטית.

בשנת 2008 הקים את תנועת "הירוקים"
התמודד למועצת העיר וזכה במנדט אחד. החזיק בתיקי הספורט, צעירים ואיכות הסביבה. כיהן כחבר דירקטוריון החברה הכלכלית וכמנהל איגוד הכבאות.

בשנת 2013 התמודד למועצה בשנית קיבל שלושה מנדטים ושימש כיו"ר החברה כלכלית בעיר. כיהן כחבר בוועדות: תכנון ובנייה, מכרזים, איכות הסביבה, ביטחון, חינוך, וכחבר דירקטוריון אזה"ת שגיא 2000.

בשנת 2018 התמודד למועצת העיר ולראשות העיר מול ראש העיר אלי ברדה זכה ב־44% מהקולות והפסיד לברדה בפער של 900 קולות. קיבל שני מנדטים במועצה וכיהן כיו"ר האופוזיציה בעיר.

בבחירות לרשויות המקומיות בשנת 2024 עם פרישתו של ראש העיר אלי ברדה התמודד על ראשות העיר מול אלגריה בן קסוס וניצח לאחר שקיבל קרוב ל-70% מקולות הבוחרים, לעומת 30% לבן קסוס.

בן חיים בעלים של bhome חברה לשיווק נדל"ן. בעבר שימש כמנכ"ל בעמית נט טלקום בע"מ. מנהל אזור צפון בחברת אורנג'.

הוא בעל תואר ראשון במדע המדינה ותואר שני בממשל ומדיניות ציבורית שניהם ממכללת עמק יזרעאל.

נשוי לעו"ד קרן בן חיים אב לשלושה ומתגורר במגדל העמק. בנו, נוי בן חיים, הוא מגיש ועורך בתחנת הרדיו כאן גימל.

## קישורים חיצוניים

## הערות שוליים

קטגוריה:ראשי עיריית מגדל העמק
קטגוריה:אנשי עסקים ישראלים
קטגוריה:בוגרי המכללה האקדמית עמק יזרעאל
קטגוריה:ישראלים שנולדו ב-1976
יהודה בוטבול

**יהודה בוטבול** (נולד ב-25 ביוני 1981, כ"ג בסיוון ה'תשמ"א) הוא ראש עיריית אלעד.

## ביוגרפיה
נולד וגדל בבני ברק לאריה ופנינה בוטבול. אמו פנינה, היא בתו של הרב אליהו אביטבול (שכיהן כרב במרוקו וצרפת ולאחר שעלה לארץ כיהן כרב שכונה בנהריה וכיום בירושלים), בוטבול הוא גם דור שביעי למשורר רבי שלמה אביטבול. למד בתלמוד תורה "שתילי זיתים", בישיבה קטנה בית דוד הליטאית וישיבה גדולה מאור יצחק במושב חמד. כיהן כר"מ בישיבה לחינוך מיוחד באלעד. בעל תואר שני בייעוץ ארגוני מהקריה האקדמית אונו.

בבחירות למועצת אלעד באוקטובר 2018 קיבלה מפלגת ש"ס בראשות צוריאל קריספל חמישה מנדטים, ובוטבול לא נכנס למועצה. ביוני 2019, עם התפטרותו של קריספל מתפקידיו בעירייה, מונה בוטבול במקומו לסגן וממלא מקום ראש עיריית אלעד, וליו"ר סיעת ש"ס בעיר.

### הבחירות המקומיות 2024
לפני הבחירות לרשויות המקומיות בישראל בשנת 2018 נחתם הסכם בין מפלגת דגל התורה למפלגת ש"ס, לפיו בבחירות אלו ש"ס תתמוך במועמד דגל התורה לראשות עיריית אלעד יצחק פינדרוס ובבחירות הבאות תתמוך דגל התורה במועמד ש"ס. בסופו של דבר מועמדותו של פינדרוס נפסלה על ידי בית המשפט המחוזי מרכז בנימוק שמרכז חייו היה ונותר בירושלים ולא באלעד. בשל כך נותרה ש"ס ללא מועמד לראשות העיר והיא תמכה במועמד העצמאי ברק צברי, ואילו דגל התורה תמכה במועמדותו של ראש העיר המכהן ישראל פרוש, שניצח בבחירות. לקראת הבחירות הבאות, פסק הרב דוב לנדו שאין תוקף להסכם שנחתם עם ש"ס, כי לטענתו זה פוגע בעתיד היהדות באלעד. מנגד, התבטא זקן מועצת גדולי התורה הרב מאיר צבי ברגמן כי דרך התורה היא לקיים הסכמים, וכי אסור לתלות את הפרת ההסכם בנושאים דתיים, ועל דגל התורה לתמוך בבוטבול.

בבוטבול תמכו אגודת ישראל, מפלגת בני תורה, ומפלגת הציונות הדתית. בבחירות, שהתקיימו ב-27 בפברואר 2024, ניצח בוטבול את פרוש ברוב של 55.4% מהקולות ובפער של כ-2,326 קולות. הוא נכנס לתפקידו כראש עיריית אלעד ב-19 במרץ.

## קישורים חיצוניים

* 
* 

## הערות שוליים

קטגוריה:חרדים ישראלים
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:ראשי עיריית אלעד
קטגוריה:ראשי עיריות חרדים
קטגוריה:ראשי רשויות מקומיות מטעם ש"ס
קטגוריה:ישראלים שנולדו ב-1981
איתמר מטיאש

**איתמר מטיאש** (נולד בכ"א בטבת ה'תשל"ח, 31 בדצמבר 1977) הוא ראש מועצה אזורית עמק המעיינות.

## ביוגרפיה
נולד וגדל בבאר שבע. להוריו משה ורבקה.

בשנת 1997 התגייס לצה"ל בצבא שירת מטיאש כקצין בשריון, לחם במלחמת לבנון השנייה כקצין שריון במילואים, ואחרי המלחמה עבר לפיקוד העורף ושם התקדם במילואים עד לתפקיד מפקד גדוד בדרגת סגן אלוף.

אחרי הצבא עבר לקבוצת יבנה.
לפני שהגיע לעמק המעיינות עסק מטיאש בטיפול, חינוך ושיקום של אוכלוסיות ייחודיות, וכיהן כמנכ"ל ארגון לחן שהפעיל שלושה כפרים טיפוליים, שלושה בתי ספר, כפר סטודנטים ומסגרות טיפוליות. הוא גם היה שותף, כחבר קבוצת יבנה, במיזם "בית לחיים" בקיבוצו, שבמסגרתו השתלבו בקיבוץ בעלי צרכים מיוחדים בוגרים. כשעבר לטירת צבי היה חבר במזכירות הקיבוץ, בהנהלת הגיל הרך ובצוות איחוד סטטוסים. וכן דירקטור במפעל "טיב טירת צבי".

ב-2015 עבר להתגורר בטירת צבי.
החל מ-2016 הקים וניהל את אגף צמיחה ואת אגף קהילה במועצה. האגף כלל אחריות ניהולית על המרכז הקהילתי, תחום הצמיחה, המחלקה לשירותים חברתיים, יישובים, הפיתוח הפיזי והכלכלי של היישובים והקמת 'מעברים, מעיינות כנרת' בשיתוף פעולה עם המועצה האזורית עמק הירדן לתחום התעסוקה והכלכלה. בנוסף היה יו"ר היישוב מיטל בכל שלבי הקמתו.

בבחירות לרשויות המקומיות ב-2024 עם החלטתו של ראש המועצה יורם קרין שלא להתמודד לקדנציה נוספת. התמודד מול נגה גיל-בשיא ממעלה גלבוע וניצח עם 71.5% מהקולות.

## חיים אישיים
מטיאש נשוי ואב לחמש. בעל תעודות תואר ראשון במדעי בע"ח מהאוניברסיטה העברית בירושלים, עובד סוציאלי קהילתי מהמכללה האקדמית אשקלון ותעודת הוראה בחינוך מיוחד מהמכללה האקדמית דוד ילין, וכן תעודות והסמכות טיפוליות שונות. בעל תואר שני בניהול מלכ"רים ואלכ"רים, בתוכנית שוורץ של האוניברסיטה העברית. בוגר תוכניות מנהלים – 'מסלול' של קרן מתן וKPMG, רשת מעוז, 'חלון לממשל' ועוד.

## קישורים חיצוניים

* 

## הערות שוליים

קטגוריה:ראשי המועצה האזורית עמק המעיינות
קטגוריה:טירת צבי: אישים
קטגוריה:בוגרי ישיבת נוה שמואל
קטגוריה:בוגרי האוניברסיטה העברית בירושלים
קטגוריה:סגני-אלופים בצה"ל
קטגוריה:חיילי פיקוד העורף
קטגוריה:ישראלים שנולדו ב-1979
אנפין קלסברג

**אנפין קלסברג** (בפארואזית: **Anfinn Kallsberg**; 19 בנובמבר 1947 – 20 בפברואר 2024) היה פוליטיקאי פארואי שהיה ראש ממשלה ומנהיג מפלגת העם.

## ביוגרפיה
קלסברג נבחר לראשונה לפרלמנט הפארואי ב-1980, קלסברג כיהן כשר הדיג בין 1983 ל-1985, ובמשך 5 חודשים בממשלת הקואליציה הראשונה של יוגבן סונדשטיין ב-1989, וכשר הכלכלה והאוצר בין השנים 1996 ל-1998.

קלסברג התמנה לראש ממשלת איי פארו ב-15 במאי 1998. תפקיד בו שימש עד 2004, בקואליציה שהוקמה על ידי מפלגת העם, המפלגה הרפובליקנית ומפלגת השלטון העצמי. הממשל הראשון שלו כיוון לעצמאות כלכלית ומשפטית של איי פארו, והחל תהליך של נטילת מגזרים ממשלתיים שונים מהקבינט של דנמרק.

בשנת 2005 נבחר קלסברג לייצג את האיים בפרלמנט הדני.

קלסברג נפטר ב-20 בפברואר 2024, בגיל 76. 

## קישורים חיצוניים

## הערות שוליים

קטגוריה:פארואזים
קטגוריה:ילידי 1947
קטגוריה:פארואזים שנפטרו ב-2024
נוקיה 6100

**נוקיה 6100** (באנגלית: **Nokia 6100**) הוא טלפון נייד תוצרת נוקיה הפועל בתדרי GSM. המכשיר הוכרז ב-4 בספטמבר 2002 (יחד עם דגם ה-7250) ויצא לאור במהלך הרבעון הרביעי של אותה השנה. בדומה ליתר סדרת 6000 של נוקיה גם טלפון זה שווק כטלפון לשוק העסקי; אחיו ה"קטן" לשוק הנמוך הוא דגם ה-3100, שיצא לאור לקראת סוף 2003.

## תכונות
עם יציאתו, הפך המכשיר לבעל המשקל הקל ביותר מכל מכשירי נוקיה שיצאו עד כה שכלל לוח מקשים מלא (בעל 12 מקשים): ביחד עם הסוללה שלו, שקל המכשיר רק 76 גרם, והיה בעל מידות של 102 מ"מ אורך, 44 מ"מ רוחב ו-13.5 מ"מ עובי.

הטלפון הוא בעל מסך CSTN בעל 4096 צבעים וברזולוציה של 128*128 פיקסלים. בין תכונותיו האחרות נמנות תמיכה בקישוריות GPRS המאפשרת חיבור לאינטרנט ודפדפן בטכנולוגיית WAP 1.2.1, קישוריות אינפרא-אדום לטובת חיבור למחשב או לטלפונים אחרים בעלי קישוריות אינפרא-אדום, לוח שנה, שעון מעורר, תמיכה במשלוח הודעות תמונה (MMS), תמיכה ברינגטונים פוליפוניים ותמיכה ביישומי Java. המכשיר הגיע עם פאנל קדמי הניתן להחלפה.

נוקיה השתמשה בשני שבבי תצוגה על מנת לייצר את גרסאות המכשיר. חלק מהדגמים הגיעו עם בקר תצוגה מדגם S1D15G00 של חברת EPSON, וחלק עם בקר מדגם PCF8833 של פיליפס. בהתחלה, חלק מהדגמים הגיעו עם תצוגה מטושטשת ו"צהובה" יותר לעומת הדגמים הנמכרים הקודמים של נוקיה (6610 ו-7210), אך הבעיה תוקנה בהמשך. שני השבבים תומכים בעומק צבע של 8 סיביות (256 צבעים) או 12 סיביות (4096 צבעים), אך רק הבקר של פיליפס תמך בעומק צבע של 16 סיביות (65536 צבעים). שינוי עומק הצבע ל-16 סיביות (ואף ליותר מכך) לא היה ניתן לשינוי על ידי המשתמש הפשוט ודרש ציוד מיוחד וידע באלקטרוניקה.

## ביקורת
בביקורת שנכתבה על המכשיר ב"נט מגזין" הוענק למכשיר ציון של 5/5 כוכבים, כאשר צוינו לחיוב ממדיו הקטנים, המסך הצבעוני והרמקול הפנימי האיכותי לזמנו.

## קישורים חיצוניים

* מפרט המכשיר, באתר GSMArena

## הערות שוליים

קטגוריה:מכשירים שהושקו ב-2002
קטגוריה:טלפונים סלולריים של נוקיה